CELEX: 62010CA0079
Language: et
Date: 2011-12-01 00:00:00
Title: Kohtuasi C-79/10: Euroopa Kohtu (neljas koda) 1. detsembri 2011 . aasta otsus (Bundesfinanzhofi (Saksamaa) eelotsusetaotlus) — Systeme Helmholz GmbH versus Hauptzollamt Nürnberg (Direktiiv 2003/96/EÜ — Energiatoodete ja elektrienergia maksustamine — Artikli 14 lõike 1 punkt b — Õhusõidukite kütusena kasutatavate energiatoodete maksuvabastus — Õhusõiduki kasutamine muul kui kaubanduslikul eesmärgil — Ulatus)

4.2.2012   
            
            
               ET
            
            
               Euroopa Liidu Teataja
            
            
               C 32/5
            
         Euroopa Kohtu (neljas koda) 1. detsembri 2011. aasta otsus (Bundesfinanzhofi (Saksamaa) eelotsusetaotlus) — Systeme Helmholz GmbH versus Hauptzollamt Nürnberg
   (Kohtuasi C-79/10) (1)
   
   (Direktiiv 2003/96/EÜ - Energiatoodete ja elektrienergia maksustamine - Artikli 14 lõike 1 punkt b - Õhusõidukite kütusena kasutatavate energiatoodete maksuvabastus - Õhusõiduki kasutamine muul kui kaubanduslikul eesmärgil - Ulatus)
   2012/C 32/08
   Kohtumenetluse keel: saksa
   
      Eelotsusetaotluse esitanud kohus
   
   Bundesfinanzhof
   
      Põhikohtuasja pooled
   
   
      Hageja: Systeme Helmholz GmbH
   
      Kostja: Hauptzollamt Nürnberg
   
      Ese
   
   Eelotsusetaotlus — Bundesfinanzhof (Saksamaa) — Nõukogu 27. oktoobri 2003. aasta direktiivi 2003/96/EÜ, millega korraldatakse ümber energiatoodete ja elektrienergia maksustamise ühenduse raamistik (ELT L 283, lk 51; ELT eriväljaanne 09/01, lk 405), artikli 11 lõike 3, artikli 14 lõike 1 punkti b ja artikli 15 lõike 1 punkti j tõlgendamine — Õhusõiduki kütusena kasutatavate energiatoodete tarne maksustamise erandi ulatus — Siseriiklikud õigusnormid, mille kohaselt kehtib selline erand üksnes lennuettevõtjate poolt läbiviidud lendude suhtes — Äriotstarbelised ja eraotstarbelised lennud, mida teostatakse ettevõtjale, kes ei ole lennuettevõtja, kuuluva õhusõidukiga
   
      Resolutsioon
   
   
               1.
            
            
               Nõukogu 27. oktoobri 2003. aasta direktiivi 2003/96/EÜ, millega korraldatakse ümber energiatoodete ja elektrienergia maksustamise ühenduse raamistik, artikli 14 lõike 1 punkti b tuleb tõlgendada nii, et selles sättes ette nähtud õhusõiduki kütuse maksuvabastus ei kohaldu sellisele ettevõtjale, nagu on kõne all põhikohtuasjas, kes oma tegevuse edendamiseks kasutab talle kuuluvat lennukit selleks, et tagada oma personali liikmete jõudmine klientide juurde või kaubandusmessidele, kuna sellised sõidud ei ole otseselt seotud selle ettevõtja poolt lennuteenuse osutamisega tasu eest.
            
         
               2.
            
            
               Direktiivi 2003/96 artikli 15 lõike 1 punkti j tuleb tõlgendada nii, et kütus, mis õhusõidukil kulub lendudel angaari ja tagasi, ei kuulu selle sätte kohaldamisalasse.
            
         
      (1)  ELT C 113, 1.5.2010.